Javaslat A TANÁCS RENDELETE az Európai Közösségek saját forrásainak rendszeréről szóló 2007/436/EK, Euratom határozat végrehajtásáról szóló 1150/2000/EK, Euratom rendelet módosításáról /* COM/2014/0704 final/2 - 2014/0332 (NLE) */





INDOKOLÁS 1. A JAVASLAT HÁTTERE A tagállamoknak a hozzáadottérték-adón (héa) és a bruttó nemzeti jövedelmen (GNI) alapuló, az 1150/2000/EK, Euratom rendeletben mint „héaalapú saját források és a kiegészítő forrás” említett, az uniós költségvetés finanszírozásához való nemzeti hozzájárulásainak (saját forrásainak) kiigazítására minden év decemberének első munkanapján kerül sor. Az említett kiigazítások évről évre eltérnek. A 2014-ben kiszámított adatok azt mutatják, hogy a GNI-alapú saját források kiigazítása egyes tagállamok részéről rendkívül magas további összegek rendelkezésre bocsátását teheti szükségessé, mivel az érintett tagállamok jelentős mértékben felülvizsgálták a korábbi évekre vonatkozó GNI-adataikat. Mivel a tagállamok a Bizottsághoz alapvető adatokat nyújtanak be, a globális szintű, valamennyi tagállam saját forrásait érintő adatok minden év októberében válnak csak ismertté. Az 1150/2000/EK, Euratom rendeletben foglalt hatályos szabályok szerint a kiigazításokat december első munkanapján kell rendelkezésre bocsátani. Későbbi időpont nem mérlegelhető. Elsősorban a pénzügyi év végén, valamint ha a szóban forgó összegek meglehetősen magasak, a tagállamok nehéz költségvetési helyzetbe kerülhetnek, valamint gazdasági és pénzügyi stabilitásuk is komoly veszélybe kerülhet. 2. A JAVASLAT TARTALMA Ezért amennyiben a teljes összeg kivételesen magas, az alábbi körülmények fennállása esetén a tagállamok számára lehetővé kell tenni, hogy az említett kiigazításokból (héa- és GNI-egyenlegek) eredő összeget az adott év decemberének első munkanapja és a következő év szeptemberének első munkanapja között, tetszőleges napon bocsássák rendelkezésre: a) az egyedi küszöbérték túllépése: ha valamely tagállam héa- és GNI-egyenlegének együttes összege túllépi a héaalapú saját forrásként és kiegészítő forrásként az említett tagállam által rendelkezésre bocsátandó összeg kéthavi tizenketted részét, figyelembe véve az Egyesült Királyság részére a költségvetési egyensúlyhiányra tekintettel biztosított korrekció hatását az említett forrásokra a költségvetés jelenlegi számainak megfelelően; vagy b) a teljes küszöbérték túllépése: ha a valamennyi tagállamra vonatkozó kiigazítások együttes összege túllépi a héa- és GNI-alapú saját forrásként valamennyi tagállam által rendelkezésre bocsátandó összeg rendes tizenketted részének felét, figyelembe véve az Egyesült Királyság részére a költségvetési egyensúlyhiányra tekintettel biztosított korrekció hatását az említett forrásokra a költségvetés hatályos számainak megfelelően. 2014-ben négy tagállamnak állna jogában a rendelkezésre bocsátás elhalasztása az egyedi küszöbérték (több mint két rendes tizenketted rész) túllépésére való hivatkozással. A 2002 óta eltelt többi év vonatkozásában egyedül 2007-ben lett volna két tagállam, amely jogosulttá vált volna a fentiekre. Mindazonáltal, mivel 2014-ben a teljes küszöbérték is túllépésre kerül (az összes tagállam héa- és GNI-egyenlege együttesen 9,5 milliárd EUR-t tesz ki, míg a rendes tizenketted részek fele kevesebb mint 5 milliárd EUR), valamennyi tagállam elhalaszthatja az említett egyenlegek rendelkezésre bocsátását. A teljes küszöbértékét a 2004 óta eltelt többi évben – 2007 kivételével – nem lépték át. Ez a módosítás már azokra a héa- és GNI-egyenlegekre is alkalmazandó, amelyeket 2014 decemberének első munkanapján kell elszámolni a Bizottság számláin. Minden egyes tagállamnak, amely – részben vagy egészben – elhalasztja a kiigazítások rendelkezésre bocsátását, kellő időben, de mindenképpen december első munkanapját megelőzően értesítenie kell a Bizottságot arról a napról vagy azokról a napokról, amikor a megfelelő összegeket rendelkezésre fogja bocsátani. Ez a nap vagy ezek a napok kötelező erővel bírnak. Ennek megfelelően, a kiigazítások Bizottsággal közölt napon vagy napokon történő rendelkezésre bocsátásának bármely késedelme az 1150/2000/EK, Euratom rendelet 11. cikkében meghatározott feltételeknek megfelelő kamatfizetési kötelezettséget von maga után. A 609/2014/EU, Euratom rendelet visszamenőleges hatállyal hatályon kívül fogja helyezni az 1150/2000/EK, Euratom rendeletet[1]. Ezért az e javaslattal bevezetett módosításokat megfelelően figyelembe kell venni a 609/2014/EU, Euratom rendelet módosítására irányuló javaslat kidolgozása során, amely 2015 március végéig való benyújtására a Bizottság kötelezettséget vállalt[2]. 2014/0332 (NLE) Javaslat A TANÁCS RENDELETE az Európai Közösségek saját forrásainak rendszeréről szóló 2007/436/EK, Euratom határozat végrehajtásáról szóló 1150/2000/EK, Euratom rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 322. cikke (2) bekezdésére, tekintettel az Európai Atomenergia-közösséget létrehozó szerződésre és különösen annak 106a. cikkére, tekintettel az Európai Bizottság javaslatára, tekintettel az Európai Parlament véleményére[3], tekintettel az Európai Számvevőszék véleményére[4], mivel: (1) Az 1150/2000/EK, Euratom rendelet[5] 10. cikkének (4)–(8) bekezdése alapján a Bizottságnak ki kell számítania az Európai Közösségek saját forrásainak rendszeréről szóló 2007/436/EK, Euratom tanácsi határozat[6] 2. cikke (1) bekezdésének b) és c) pontjában említett saját források (héaalapú saját források és a GNI-alapú saját forrás, a továbbiakban: a kiegészítő forrás) kiigazítását, és időben értesítenie kell a tagállamokat a kiigazításokról, hogy a tagállamok december első munkanapján el tudják számolni a kiigazításokat az 1150/2000/EK, Euratom rendelet 9. cikkének (1) bekezdésében említett bizottsági számlán. (2) Rendkívüli körülmények fennállása esetén e kiigazítások nagyon magas összegeket eredményezhetnek, amelyek néhány tagállam esetében jelentősen meghaladhatják a héaalapú saját forrásként és a kiegészítő forrásként rendelkezésre bocsátandó kéthavi tizenketted részt, valamint az összes tagállamra nézve összességében a havi tizenketted részek aggregátjának felét. (3) Az ilyen magas összegek rendelkezésre bocsátásának kötelezettsége néhány tagállamra nézve olyan jelentős pénzügyi teherrel járhat, amely különösen az év vége felé súlyos fiskális nyomást gyakorolhat az országra. (4) Ezért lehetőséget kell biztosítani a tagállamok számára, hogy bizonyos feltételek teljesülése esetén a következő év szeptemberének első munkanapjáig elhalaszthassák ezen összegek rendelkezésre bocsátását. (5) Az uniós készpénzigények hatékony kezelésének lehetővé tétele érdekében azoknak a tagállamoknak, amelyek e lehetőség alkalmazása mellett döntenek, jóval december első munkanapját megelőzően értesíteniük kell a Bizottságot a kiigazítások rendelkezésre bocsátásának napjáról vagy napjairól. Az említett kiigazítások Bizottsággal közölt napon vagy napokon történő rendelkezésre bocsátásának bármely késedelme az 1150/2000/EK, Euratom rendelet 11. cikkében meghatározott feltételeknek megfelelő kamatfizetési kötelezettséget von maga után. (6) Ez a lehetőség első alkalommal azokra a kiigazításokra alkalmazandó, amelyeket az 1150/2000/EK, Euratom rendelet alapján 2014 decemberének első munkanapján kellene a Bizottság számláin elszámolni. (7) Az 1150/2000/EK, Euratom rendeletet ezért ennek megfelelően módosítani kell, ELFOGADTA EZT A RENDELETET: 1. cikk Az 1150/2000/EK, Euratom rendelet a következőképpen módosul: A 10. cikk új (7a) bekezdéssel egészül ki: „(7a) E cikk (4)–(7) bekezdésétől eltérve, egy tagállam a Bizottság javára e bekezdések szerint jóváírandó összegeket az e rendelet 9. cikkének (1) bekezdésében említett számlán a következő év szeptemberének első munkanapjáig számolhatja el, amennyiben a következő feltételek egyike teljesül: a) amennyiben az érintett tagállamnak az e rendelet 9. cikkének (1) bekezdésében említett számlán december első munkanapján az e cikk (3) bekezdésének első albekezdésében említettek szerint a héaalapú saját források és a kiegészítő forrás tekintetében az ugyanazon év november 15-én alkalmazandó költségvetésben az említett tagállamra vonatkozó teljes összeg két tizenketted részét meghaladó összeget kellene elszámolnia; vagy b) amennyiben az összes tagállamnak az e rendelet 9. cikkének (1) bekezdésében említett számlán december első munkanapján az e cikk (3) bekezdésének első albekezdésében említettek szerint és az említett albekezdésben meghatározott átváltási árfolyamok alkalmazásával a héaalapú saját források és a kiegészítő forrás tekintetében az ugyanazon év november 15-én alkalmazandó költségvetésben szereplő teljes összeg tizenketted részének felét meghaladó összeget kellene elszámolnia. A tagállamok csak akkor alkalmazhatják az első albekezdést, ha döntésükről, valamint a kiigazítások összegének e rendelet 9. cikkének (1) bekezdésében említett számlán történő elszámolásának napjáról vagy napjairól december első munkanapját megelőzően értesítették a Bizottságot. A kiigazítások összegének az e rendelet 9. cikkének (1) bekezdésében említett számlán a második albekezdés értelmében a Bizottsággal közölt napon vagy napokon történő elszámolásának bármely késedelme az e rendelet 11. cikkében meghatározott feltételeknek megfelelő kamatfizetési kötelezettséget von maga után.” 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. A rendelet az 1150/2000/EK, Euratom rendelet 9. cikkének (1) bekezdésében említett számlákon 2014. november 30. után elszámolandó összegekre alkalmazandó. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök PÉNZÜGYI KIMUTATÁS 1. A JAVASLAT CÍME: 2. KÖLTSÉGVETÉSI TÉTELEK: Alcím és jogcímcsoport: Az érintett évben a költségvetésben szereplő összeg: 3. PÉNZÜGYI HATÁS ¨ A javaslatnak nincsenek pénzügyi vonzatai. ¨ A javaslatnak nincs pénzügyi hatása a kiadásokra, van azonban pénzügyi hatása a bevételekre – a hatás a következő: millió EUR (egy tizedesjegyig) || || Költségvetési tétel || Bevételek[7] || 12 hónapos időszak, éééé/hh/nn-tól kezdve || [n]. év [...]. jogcímcsoport || Saját forrásokra gyakorolt hatás || || [...]. jogcímcsoport || Saját forrásokra gyakorolt hatás || || Az intézkedést követő helyzet || [n+1] || [n+2] || [n+3] || [n+4] || [n+5] [...]. jogcímcsoport || || || || || [...]. jogcímcsoport || || || || || 4. CSALÁS ELLENI INTÉZKEDÉSEK 5. EGYÉB MEGJEGYZÉSEK A módosítások lehetőséget nyújtanak a tagállamok számára, hogy a héaalapú saját források és a kiegészítő forrás (31. és 32. alcím) kiigazításait részletekben bocsássák rendelkezésre, amennyiben a kiigazítások teljes összege kivételesen magas (túllépi az egyedi vagy teljes küszöbértéket). Amennyiben a tagállamok élnek ezzel a lehetőséggel, az 2014-ben azt eredményezheti, hogy a saját forrásokat csak 2015-ben bocsátják rendelkezésre. Nehéz előre jelezni, hogy a tagállamok milyen mértékben választanák a befizetések elhalasztását. Igen valószínűtlen, hogy a küszöbértéket minden évben túllépjék, azt azonban nem lehet előre jelezni, hogy ez meg fog-e történni. [1] A Tanács 2014. május 26-i 609/2014/EU, Euratom rendelete a tradicionális, a héa- és a GNI-alapú saját források rendelkezésre bocsátásának módszereiről és eljárásáról, valamint a készpénzigények teljesítését célzó intézkedésekről (átdolgozás). [2] A Tanács 2014. május 26-i jegyzőkönyvébe vett együttes nyilatkozat így szól: „A Tanács és a Bizottság megállapodik abban, hogy a Bizottság legkésőbb 2015 márciusának végéig javaslatot tesz a tradicionális, a héa- és a GNI-alapú saját források rendelkezésre bocsátásának módszereiről és eljárásáról, valamint a készpénzigények teljesítését célzó intézkedésekről szóló tanácsi rendelet 12. cikkére annak érdekében, hogy lehetővé tegye a késedelmesen rendelkezésére bocsátott összegek után fizetendő kamat számítására vonatkozó eljárás felülvizsgálatát. Emellett a kamatláb(ak) meghatározásakor tiszteletben kell tartani az arányosság elvét, biztosítva ugyanakkor a rendszer zavartalan működését a készpénzigények teljesítése érdekében.” [3] HL C , , o. [4] HL C , , o. [5] HL L 130., 2000.5.31., 1. o. [6] HL L 163., 2007.6.23., 17. o. [7] A tradicionális saját források (mezőgazdasági vámok, cukorilletékek, vámok) tekintetében nettó összegeket, vagyis a 25 %-kal (beszedési költségek) csökkentett bruttó összegeket kell megadni.